SET เปิดเช้าพุ่ง 10 จุด ทะลุแนวต้าน 1,685 จุด รับงบฯกลุ่มแบงก์โต-Fund Flow ไหลกลับ
SET เปิดเช้าพุ่ง 10 จุด ทะลุแนวต้าน 1,685 จุด รับงบฯกลุ่มแบงก์โต-Fund Flow ไหลกลับ โดย ณ เวลา 10.08 น. อยู่ที่ระดับ 1,685.42 จุด เพิ่มขึ้น 9.67 จุด หรือ 0.58% สูงสุดที่ระดับ 1,686.81 จุด ต่ำสุดที่ระดับ 1,683.17 จุด มูลค่าการซื้อขาย 7 พันล้านบาท
24 ก.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.08 น. อยู่ที่ระดับ 1,685.42 จุด เพิ่มขึ้น 9.67 จุด หรือ 0.58% สูงสุดที่ระดับ 1,686.81 จุด ต่ำสุดที่ระดับ 1,683.17 จุด มูลค่าการซื้อขาย 7 พันล้านบาท
10 หุ้นดันดัชนีเช้านี้

ด้านนายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยเช้านี้แกว่งตัวในแดนบวกเนื่องจากผลประกอบการงวดไตรมาส 2/61 ของกลุ่มแบงก์ก็ออกมาดี และ Fund Flow ของนักลงทุนต่างชาติก็พลิกมาเป็นซื้อสุทธิ 2 วันติดต่อกันราว 2,600 ล้านบาท รวมถึงมีการทำ Long ในตลาด TFEX อีก 41,000 ล้านบาท ทำให้ภาพตลาดฯดูดีขึ้น
อย่างไรก็ดี การดีดตัวขึ้นของดัชนีฯคงจะจำกัด เนื่องจากยังมีประเด็นสงครามการค้ากดดันอยู่ และยังต้องติดตามความคืบหน้าอยู่เรื่อย ๆ ด้านตลาดหุ้นในภูมิภาคเอเชียเช้านี้ส่วนใหญ่จะบวกเล็กน้อย พร้อมให้ติดตามการประชุมธนาคารกลางยุโรป (ECB) ในวันพฤหัสนี้ (26 ก.ค.) และติดตามตัวเลขผลิตภัณฑ์มวลรวมภายในประเทศ (GDP) งวดไตรมาส 2/61 ของสหรัฐฯที่จะประกาศในวันศุกร์นี้ (27 ก.ค.) พร้อมให้แนวรับดัชนีที่ 1,665 จุด ส่วนแนวต้าน 1,685 จุด